Euroopa Liidu Teataja L 297 , 15/11/2001 Lk 0003 - 0004



Nõukogu määrus (EÜ) nr 2205/2001, 14. november 2001, millega muudetakse nõukogu direktiivi 70/524/EMÜ (söödalisandite kohta) teatavate söödalisandite lubamise tühistamise osas (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud Euroopa Parlamendi ja nõukogu direktiiviga 2001/46/EÜ, [2] eriti selle artikli 9g lõiget 4, ning arvestades järgmist: (1) Direktiivi 70/524/EMÜ artikli 9g lõike 1 kohaselt anti kõnealuse direktiivi I lisasse enne 1. jaanuari 1988 lisatud antibiootikumidele ja koktsidiostaatikumidele ajutine luba alates 1. aprillist 1998 ja need kanti üle B lisa I peatükki, et need uuesti hinnata söödalisanditena, mis on seotud nende ringlusse suunamise eest vastutajaga. (2) Eespool nimetatud söödalisandite kohta pidi esitama uued loataotlused; lisaks nõutakse määruse 70/524/EMÜ artikli 9g lõikega 4, et nende taotlustega seotud toimikud tuleb kõnealuse direktiivi artikli 4 kohaselt esitada uuesti hindamiseks hiljemalt 30. septembril 2000. (3) Enne 1. oktoobrit 2000 esitati toimikud koktsidiostaatikumide metikloorpindooli, metikloorpindool/metüülbensokaadi, amprooliumi, amproolium/etopabaadi, dimetridasooli ja nikarbasiini ning antibiootikumi flavofosfolipooli kohta. (4) Liikmesriigid kontrollisid direktiivi 70/524/EMÜ artikli 4 lõike 4 kohaselt toimikute vastavust nõukogu 16. veebruari 1987. aasta direktiivile 87/153/EMÜ (millega kinnitatakse loomasöötades kasutatavate söödalisandite hindamissuunised, [3] viimati muudetud komisjoni direktiiviga 2001/79/EÜ [4]) 60 päeva jooksul alates kuupäevast, mil toimikud neile saadeti. (5) Pärast alalise söödakomiteega konsulteerimist vastavalt direktiivi 70/524/EMÜ artikli 4 lõikele 5 teatas komisjon eespool nimetatud koktsidiostaatikumide loa taotlejatele, et toimikute esitamise halduseeskirju ei ole täidetud, kuna puudusid andmed ainete identifitseerimise ning olulise toksikoloogilise teabe kohta. (6) Samuti teatas komisjon eespool nimetatud antibiootikumi loa taotlejale pärast alalise söödakomiteega konsulteerimist vastavalt direktiivi 70/524/EMÜ artikli 4 lõikele 5, et teatavate loomakategooriate puhul ei ole täidetud toimiku esitamise halduseeskirju, kuna puudusid andmed tõhususe ning taluvustestide kohta. (7) Tagamaks, et puudusi vajalike andmete esitamisel ei põhjustanud ettenägemata probleemid nende edastamisel, anti eespool osutatud taotlejatele kolm nädalat lisaaega puuduva teabe esitamiseks. (8) Mitme aine kohta esitati täiendavat teavet, kuid see ei olnud direktiivi 87/153/EMÜ järgimiseks piisav, ning muude asjaomaste ainete kohta ei esitatud komisjonile lisaaja jooksul täiendavat teavet. (9) Kuna direktiivi 70/524/EMÜ nõudeid ei ole eespool nimetatud koktsidiostaatikumide puhul täidetud, tuleks kõnealuste söödalisandite lubamine kehtetuks tunnistada ja nende kanded kõnealuse direktiivi B lisa I peatükist välja jätta. (10) Kuna direktiivi 70/524/EMÜ nõudeid ei ole eespool nimetatud antibiootikumi flavofosfolipooli osas teatavate loomakategooriate puhul täidetud, tuleks selle antibiootikumi kannet kõnealuse direktiivi B lisa I peatükis vastavalt muuta. (11) On asjakohane lubada piiratud aja jooksul kasutada käesoleva määrusega hõlmatud koktsidiostaatikumide ja antibiootikumide olemasolevaid varusid. (12) Alaline söödakomitee ei ole esitanud oma arvamust, seepärast esitas komisjon need meetmed nõukogule 25. juulil 2001 vastavalt direktiivi 70/524/EMÜ artiklile 23 ning nõukogult nõuti otsuse tegemist kolme kuu jooksul. (13) Nõukogu ei ole nõutud ajavahemiku jooksul otsust teinud; sama tähtaja jooksul ei ole nõukogu langetanud lihthäälteenamusega otsust ettepandud meetmete vastu; komisjon peaks need meetmed nüüd vastu võtma, ON VASTU VÕTNUD KÄESOLEVA MÄÄRUSE: Artikkel 1 Direktiivi 70/524/EMÜ B lisa I peatükki muudetakse järgmiselt. 1. Järgmised koktsidiostaatikumide ja muude raviainete rühma kuuluvad ained jäetakse välja: - metikloorpindool, - metikloorpindool/metüülbensokaat, - amproolium, - amproolium/etopabaat, - dimetridasool, - nikarbasiin. 2. Flavofosfolipooli käsitlevaid kandeid muudetakse järgmiselt: a) kategooria "Karusnahkade saamiseks kasvatatavad loomad, v.a küülikud" jäetakse välja; b) kategooria "Muud kodulinnud, v.a pardid, haned, tuvid" asendatakse kategooriaga "Broilerkanad". Artikkel 2 Käesolev määrus jõustub kuus kuud pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. november 2001 Komisjoni nimel komisjoni liige David Byrne [1] EÜT L 270, 14.12.1970, lk 1. [2] EÜT L 234, 1.9.2001, lk 55. [3] EÜT L 64, 7.3.1987, lk 19. [4] EÜT L 267, 6.10.2001, lk 1. --------------------------------------------------